Blaze7451/Wiki-th-20250601 huggingface dataset:
เกาะครก

เกาะครก เป็นเกาะขนาดเล็กในอ่าวพัทยา เป็นเกาะบริวารของเกาะล้าน ในท้องที่เมืองพัทยา ตำบลนาเกลือ อำเภอบางละมุง จังหวัดชลบุรี อยู่ห่างจากเกาะล้านประมาณ 600 เมตร เยื้องไปทางตะวันออกเฉียงใต้ของเกาะสาก อยู่ทางทิศตะวันตกของแหลมพัทยา ห่างจากชายฝั่งประมาณ 8 กิโลเมตร 
โดยรอบเกาะครกเป็นโขดหิน มีหาดทรายอยู่สองหาด คือ หาดทรายบริเวณอ่าวด้านเหนือ ซึ่งมีความยาวประมาณ 250 เมตร เป็นจุดที่นักท่องเที่ยวมักจอดเรือมาลงเล่นนี้ อีกหาดคือ หาดทางตอนใต้ของเกาะซึ่งอยู่ตรงกันข้ามกับหาดแรก มีทางเดินติดกันได้ หาดมีความยาวประมาณ 80 เมตร มีแนวปะการังอยู่บริเวณด้านหน้าหาด นักท่องเที่ยวสามารถดำน้ำดูปะการังบริเวณนี้  แนวปะการังรอบเกาะอยู่ในระดับความลึก 12–15 เมตร มีสัตว์ทะเลเช่น ฟองน้ำครก ฟองน้ำแจกันสีน้ำเงิน และทากเปลือย ฯลฯ
เมื่อวันที่ 13 กุมภาพันธ์ พ.ศ. 2562 มีการปลูกปะการังบนแท่นอิฐบล็อก จากปะการังที่แตกหักและยังมีชีวิต จำนวน 16,000 กิ่ง พื้นที่ 10 ไร่ ในกิจกรรม ฟื้นฟูระบบนิเวศแนวปะการังธรรมชาติเสริมสร้างความอุดมสมบูรณ์ให้กับระบบนิเวศทางทะเลและชายฝั่งบริเวณเกาะครก

**อ้างอิง**

**แหล่งข้อมูลอื่น**
ครก
โองการปีศาจ

โองการปีศาจ (italic=yes) เป็นนวนิยายเล่มที่สี่ของนักประพันธ์ชาวอังกฤษ-อินเดีย ซัลมัน รัชดี ตีพิมพ์ครั้งแรกในปี 1988 โดยได้รับแรงบันดาลใจมาจากมุฮัมมัด ผู้ส่งสารพระเจ้าและศาสดาของศาสนาอิสลาม เนื้อหาของเรื่องดำเนินไปด้วยรูปแบบสัจนิยมมหัศจรรย์ (magical realism) และมีภูมิหลังเป็นเหตุการณ์และบุคคลร่วมสมัย ชื่อของหนังสือเป็นการสื่อถึง "กวีนิพนธ์ปีศาจ" ซึ่งเป็นชุดกวีนิพนธ์ในอัลกุรอานที่กล่าวถึงเทพีของชาวมักกะฮ์ยุคนอกศาสนาสามองค์ ได้แก่: อัลลาต, อัลอุซซา และ มะนาต เนื้อหาส่วนที่กล่าวถึง "กวีนิพนธ์ปีศาจ" นี้อ้างมาจากงานเขียนของนักประวัติศาสตร์ อัลวะกีดี และ อัลตะบอรี
ในสหราชอาณาจักร โองการปีศาจ ได้รับเสียงตอบรับค่อนไปทางบวก และยังได้รับเลือกเข้าสู่รางวัลบุคเคอร์ปี 1988 ในรอบสุดท้าย ก่อนจะแพ้ให้กับ Oscar and Lucinda โดย พีเทอร์ คารี และชนะ รางวัลไวท์เบรด ปี 1988 สาขานวนิยายแห่งปี อย่างไรก็ตาม หนังสือเล่มนี้นำไปสู่ข้อถกเถียงครั้งใหญ่ โดยชาวมุสลิมมองว่าเป็นหนังสือหมิ่นประมาทและล้อเลียนศาสนาอิสลาม ความโกรธเคืองในบรรดาชาวมุสลิมนี้นำไปสู่การเรียกร้องให้สังหารผู้ประพันธ์หนังสือ ซัลมัน รัชดี โดยแอแยตอลลอฮ์ รูฮอลอฮ์ ฆอเมนี ผู้นำสูงสุดแห่งอิหร่าน ในปี 1989 ซึ่งต่อมาทำให้เกิดการพยายามลอบสังหารรัชดีหลายครั้งแต่ไม่สำเร็จ จนรัชดีได้รับการคุ้มครองภายใต้ตำรวจโดยรัฐบาลสหราชอาณาจักรเป็นผู้ดูแล นอกจากนี้นังนำไปสู่การโจมตีบุคคลที่เกี่ยวข้องกับหนังสือ ซึ่งรวมถึงการฆาตกรรม ฮิโตชิ อิการาชิ ผู้แปลหนังสือเล่มนี้เป็นภาษาญี่ปุ่น
หนังสือถูกห้ามเผยแพร่ในประเทศอินเดียภายใต้เหตุผลสร้างความเกลียดชังต่อชาวมุสลิม

**บทวิพากษ์วิจารณ์**
ในภาพรวม หนังสือได้รับเสียงตอบรับในทางบวกจากนักวิจารณ์วรรณกรรม ในบทวิจารณ์การงานด้านวรรณกรรมของรัชดีในปี 2003 โดยนักวิจารณ์วรรณกรรมชื่อดัง ฮาโรลด์ บลูม ระบุให้ โองการปีศาจ เป็น "ความสำเร็จทางสุนทรีย์ที่ยิ่งใหญ่ที่สุดของรัชดี"
หลังเกิดข้อถกเถียงกรณีหนังสือ นักวิชาการจำนวนหนึ่งที่คุ้นเคยดีกับหนังสือเล่มนี้และผลงานโดยรวมของรัชดี เช่น เอ็ม.ดี. เฟล็ตเชอร์ (M. D. Fletcher) มองว่าผลตอบรับในแง่ต่อต้านหนังสือเล่มนี้เป็นเรื่องออกไปทางประชดประชัน (ironic) เฟล็ตเชอร์เขียนไว้ว่า "นี่น่าจะเป็นเรื่องประชดที่เกี่ยวกัน (relevant irony) ที่เสียงตอบรับต่อหนังสือในทางหวังร้ายต่อรัชดีมาจากพวกที่รัชดีเขียนถึง"

**ข้อถกเถียง**
หนังสือเล่มนี้ถูกต้องโทษข้อหาหมิ่นศาสนา (blasphemy) จากการอ้างถึงเนื้อหาวรรคปีศาจในอัลกุรอาน ปากีสถานประกาศให้การซื้อขายหรือมีหนังสือเล่มนี้ในครอบครองผิดกฎหมายเมื่อพฤศิกจายน 1988 ในวันที่ 12 กุมภาพันธ์ 1989 ผู้ประท้วงจำนวน 10,000 คนรวมตัวกันประท้วงรัชดีและหนังสือในอิสลามาบาด มีการโจมตีศูนย์วัฒนธรรมอเมริกัน (American Cultural Center) เป็นผลให้มีผู้ประท้วงเสียชีวิตหกราย และมีการบุกรุกทำลายสำนักงานของอเมริกันเอกซเพรส (American Express) ความรุนแรงนี้แพร่กระจายไปถึงอินเดีย จนเป็นผลให้ทางการอินเดียสั่งให้หนังสือเล่มนี้เป็นสิ่งผิดกฎหมายตามมา

**ดูเพิ่ม**
 ข้อถกเถียงกรณีหนังสือ โองการปีศาจ

**อ้างอิง**
หมวดหมู่:นวนิยาย
หมวดหมู่:หนังสือที่ถูกตรวจพิจารณา
หมวดหมู่:หนังสือเกี่ยวกับศาสนาอิสลาม
ข้อถกเถียงกรณีหนังสือ โองการปีศาจ

ข้อถกเถียงกรณีหนังสือเรื่อง โองการปีศาจ (The Satanic Verses) หรือ เรื่องอื้อฉาวรัชดี (Rushdie Affair) หมายถึงการตอบรับในเชิงโกรธเกรี้ยวจากชาวมุสลิมบางส่วนต่อ โองการปีศาจ นวนิยายที่ประพันธ์โดยซัลมัน รัชดี ในสหราชอาณาจักรเมื่อปี 1988 ซึ่งได้รับแรงบันดาลใจในบางส่วนจากเรื่องราวชีวิตของศาสดามุฮัมมัด ของชาวมุสลิมจำนวนมากถือว่ารัชดีเป็นผู้กระทำการหมิ่นศาสนา และในปี 1989 อายะตุลลอฮ์ รูโฮลลอฮ์ โฆเมย์นี แห่งอิหร่านได้ประกาศฟัตวา สั่งให้ชาวมุสลิมฆาตกรรมรัชดี มีความพยายามลอบสังหาร โจมตี ไปจนถึงการวางระเบิดหลายครั้ง เป็นผลสืบเนื่องต่อมา
รัฐบาลอิหร่านสนับสนุนฟัตวาต่อรัชดีจนถึงปี 1998 ที่ซึ่งรัฐบาลของประธานาธิบดีอิหร่านโมแฮมแมด ฆอแทมี ที่ขึ้นสืบตำแหน่งระบุไม่สนับสนุนคำสั่งฆาตกรรมรัชดี กระนั้น ไม่ได้เป็นการถอนฟัตวาดังกล่าว
หนังสือเล่มนี้ยังถือว่าเป็น "การแบ่งแยกชาวมุสลิมออกจากชาวตะวันตกด้วยเส้นแบ่งความต่างทางวัฒนธรรม" ด้วยความต่างระหว่างคุณค่าของอิสระในการแสดงออกที่ว่าไม่ควรมีใคร "ถูกฆ่า หรือต้องเจอกับคำขู่ร้ายแรงจากสิ่งที่เขียนหรือพูด" กับมุมมองที่ชาวมุสลิมส่วนใหญ่ถือว่าห้ามมิให้มีใครก็ตาม "ด่าทอหรือว่าร้ายมุสลิม" โดยการดูหมิ่นใส่ร้าย "เกียรติยศของศาสดา" นักประพันธ์ชาวอังกฤษ ฮานีฟ คูเรชี เรียกการประกาศฟัตวาข้างต้นว่าเป็น "หนึ่งในเหตุการณ์ที่สำคัญที่สุดในประวัติศาสตร์ของวงการวรรณกรรมนับตั้งแต่สิ้นสุดสงครามโลกครั้งที่สอง"

**ภูมิหลัง**
ผลงานเขียนของซัลมัน รัชดี เป็นกรณีถกเถียงมาก่อนกรณีของ โองการปีศาจ รัชดีระบุว่าเขามองบทบาทของตนในฐานะนักเขียนว่าเป็น "ผู้รวมเอาบทบาทของตัวร้ายมาสู่รัฐ" ("as including the function of antagonist to the state") หนังสือเล่มที่สองของเขา ทารกเที่ยงคืน (Midnight's Children) ทำให้อินทิรา คานธี โกรธมากเนื่องจากเนื้อหาของหนังสือเสนอโดยอ้อมว่าเธอเป็นผู้รับผิดชอบต่อการเสียชีวิตของสามีเธอ เฟโรเซ คานธี เพราะขาดการเอาใจใส่สามีพอ ส่วน roman à clef จากปี 1983 ของเขา เรื่อง Shame ยังเป็นการอ้างโดยอ้อมถึงปากีสถานและการเมืองของปากีสถาน
รัชดีปกป้องหลายคนที่ต่อมาในอนาคตจะเป็นผู้ที่โจมตีเขาในกรณีพิพาทของหนังสือเล่มนี้ รัชดีประกาศตัวอย่างชัดเจนว่าไม่สนับสนุนรัฐบาลของชาห์แห่งอิหร่าน และสนับสนุนการปฏิวัติอิสลามในอิหร่าน อย่างน้อยก็ในช่วงแรกของการปฏิวัติ เขาประณามการบุกโจมตีเมืองทรีโปลีในปี 1986 โดยสหรัฐ ก่อนที่ในสามปีต่อมาจะถูกผู้นำลิเบีย มุอัมมาร์ อัลกัดดาฟี โจมตีกลับ เขายังเขียนหนังสือเหน็บแนมและประณามนโยบายต่างประเทศสหรัฐและสงครามของสหรัฐในนิการากัว เคยด่ารัฐบาลสหรัฐว่า "เป็นโจรที่ทำตัวเป็นรัฐ" แต่กระนั้น เขาก็ถูกรัฐบาลอิหร่านหลังการประกาศฟัตวามองว่าเป็น "เจ้าหน้าที่ซีไอเอระดับล่าง"

**อ้างอิง**
หมวดหมู่:ข้อถกเถียง
หมวดหมู่:หนังสือ
มิสซิสโกลบ

มิสซิสโกลบ เป็นการประกวดความงามระดับนานาชาติประจำปีที่เปิดรับผู้หญิงที่มีอายุมากกว่า 25 ปี แต่งงานแล้ว หรือเป็นผู้ปกครอง. การประกวดมีส่วนเกี่ยวข้องอย่างมากกับงานการกุศล ระดมทุนเพื่อการกุศล Woman in Need in the 70

**ผู้ดำรงตำแหน่ง**
ผู้เข้ารอบ 5 อันดับแรกในไหหลำ ประเทศจีน

**เรียงลำดับสัญชาติของผู้ชนะเลิศ**

**รองชนะเลิศ**
} ทวีปทางเหนือ
2017
Irina KellerUkraine
Sabrina HanHong Kong
Ranee ThomasCosta Rica
Paige BrooksVietnam

**ผู้ดำรงตำแหน่งอื่น ๆ ของมิสซิสโกลบ**
การแข่งขัน Mrs. Curve' Globe สำหรับผู้หญิงพลัสไซส์ และการแข่งขัน Mrs. Classique Globe สำหรับผู้หญิงที่มีอายุมากกว่า 45 ปี.
}
ไม่ได้รับรางวัล
2022
Angela Lee PickardSingapore
Krissy LarsenCanada
Margarita SmelanskaMonaco
ไม่ได้รับรางวัล
2023
Lucia WongSingapore
Natalia Valyaeva
----Lucia Simelane - OchanSouth Africa
Lana HlumakovaBelarus
----Iryna ZhemchuhovaTenerife

**ตัวแทนประเทศไทย**

**ดูเพิ่ม**
 รายการประกวดความงาม

**อ้างอิง**

**แหล่งข้อมูลอื่น**
  เว็บไซต์หลักอย่างเป็นทางการ-  เฟซบุ๊กหลักอย่างเป็นทางการ
หมวดหมู่:การประกวดนางงาม
สโมสรฟุตบอลเรอัลมาดริดในฤดูกาล 2022–23

การแข่งขัน สโมสรฟุตบอลเรอัลมาดริด ฤดูกาล 2022–23 เป็นฤดูกาลที่ 119 ของสโมสร และเป็นฤดูกาลที่ 92 ของการได้อยู่บนลีกสูงสุดของฟุตบอลสเปน นอกเหนือจากนั้นในลีกภายในประเทศ เรอัลมาดริดจะมีส่วนร่วมในครั้งนี้ของฤดูกาลนี้ของโกปาเดลเรย์, ซูเปร์โกปาเดเอสปัญญา และยูฟ่าแชมเปียนส์ลีก

**การซื้อขายนักเตะ**

**ย้ายเข้า**

**ย้ายออก**

**ก่อนฤดูกาลและกระชับมิตร**
เมื่อวันที่ 10 มิถุนายน ค.ศ. 2022, เรอัลมาดริดได้ประกาศว่าพวกเขาจะออกเดินทางไปประเทศสหรัฐอเมริกา เพื่อที่จะมีส่วนร่วมในก่อนเปิดฤดูกาล ซอคเกอร์ แชมเปียนส์ ทัวร์. เอล กลาซีโก พบกับ บาร์เซโลนา เป็นครั้งที่สองซึ่งทั้งสองทีมเคยเผชิญหน้ากันมาแล้วในดินแดนอเมริกาหลังจากแมตช์ ปี 2017 อินเตอร์เนชันแนลแชมเปียนส์คัพ.

**การแข่งขัน**

**ภาพรวม**

**ลาลิกา**

**ตารางคะแนน**

**ผลงานในลีกโดยรวม**

**ผลงานในลีกในแต่ละนัด**

**นัด**
โปรแกรมการแข่งขันฟุตบอลลีกได้ประกาศไว้เมื่อวันที่ 23 มิถุนายน ค.ศ. 2022.

**โกปาเดลเรย์**
มาดริดจะเข้าสู่ทัวร์นาเมนต์ในรอบ 32 ทีมสุดท้าย, ในฐานะที่พวกเขาได้สิทธิ์เข้าสำหรับ ซูเปร์โกปาเดเอสปัญญา ฤดูกาล 2022–23.

**ซูเปร์โกปาเดเอสปัญญา**

**ยูฟ่าแชมเปียนส์ลีก**

**รอบแบ่งกลุ่ม**
การจับสลากรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022.

**รอบแพ้คัดออก**

**=รอบ 16 ทีมสุดท้าย=**
การจับสลากสำหรับรอบ 16 ทีมสุดท้ายได้จัดขึ้นในวันที่ 7 พฤศจิกายน ค.ศ. 2022.

**=รอบก่อนรองชนะเลิศ=**
การจับสลากสำหรับรอบก่อนรองชนะเลิศและรอบรองชนะเลิศได้จัดขึ้นในวันที่ 17 มีนาคม ค.ศ. 2023.

**=รอบรองชนะเลิศ=**

**ยูฟ่าซูเปอร์คัพ**

**สถิติ**

**สถิติผู้เล่น**
† ผู้เล่นที่ออกจากมาดริดระหว่างฤดูกาล.

**ประตู**

**คลีนชีตส์**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:ฤดูกาลของสโมสรฟุตบอลเรอัลมาดริด
หมวดหมู่:ลาลิกา ฤดูกาล 2022–23
กิฬฬิกกุริศศิมังคลัง

กิฬฬิกกุริศศิมังคลัง (อักษรโรมัน: Killikkurussimangalam) เป็นหมู่บ้านในรัฐเกรละ ตั้งอยู่ห่างไป 8 กิโลเมตรจากโอตตัปปะลัม เมืองข้างเคียงในอำเภอปาลักกาฏ มีแม่น้ำนีละไหลผ่านอยู่ทางใต้ ชื่อของหมู่บ้านมาจากเทวาลัยชื่อเดียวกันซึ่งเป็นเทวาลัยพระศิวะแห่งสำคัญในเกรละ
หมู่บ้านนี้เป็นสถานที่เกิดของกุญจัน นัมปยาร กวีแนวเสียดสีชาวมลยาฬัมและผู้ริเริ่มศิลปะแบบโอฏฏันตุฬฬัล กาลักกะตุภวนัง (Kalakkathu Bhavanam) บ้านเกิดของเขา ในปัจจุบันเป็นศูนย์วัฒนธรมภายใต้การดูแลของกรมวัฒนธรรมรัฐ

**อ้างอิง**
ml 
หมวดหมู่:โบสถ์พราหมณ์ในรัฐเกรละ
หมวดหมู่:โบสถ์พระศิวะ
กะนาต

แผนภาพแสดงภาพตัดขวางของระบบคานัต
กะนาต หรือบ้างทับศัพท์เป็น คานัต (อักษรโรมัน: qanat), การีซ (อักษรโรมัน: kariz) หรือ ฟ็อกการา (อักษรโรมัน: foggara) เป็นคำเรียกระบบชลประทานที่ส่งน้ำจากน้ำบาดาลหรือบ่อน้ำขึ้นมายังพื้นผิวผ่านระบบท่อส่งน้ำใต้ดิน คานัตพบสร้างในอิหร่าน อิรัก และในอีกหลายสังคม ถือเป็นระบบชลประทานโบราณที่ช่วยขนส่งน้ำไปตามระยะทางไกล ๆ ภายใต้สภาพภูมิอากาศร้อนแล้งโดยไม่เสียน้ำไปจากการระเหยมากนัก รวมทั้งยังต้านทายภัยธรรมชาติเช่นแผ่นดินไหวและอุทกภัย รวมถึงสัมพันธ์น้อยมากกับปริมาณฝนหรือฤดู

**ชื่อ**
ชื่ออื่นที่พบได้ทั่วไปของ lang|en|qanat ในภาษาอังกฤษ มีทั้ง kanat, khanat, kunut, kona, konait, ghanat, ghundat
Qanāh (قناة) เป็นคำภาษาอาหรับ หมายถึง "ช่องทาง" ในภาษาเปอร์เซียเรียกว่า kārīz (หรือ kārēz; كاريز) ซึ่งมาจากคำเดิม kāhrēz (كاهریز) ส่วน qanāt (قنات) ก็มีใช้ในภาษาเปอร์เซียอยู่เช่นกัน ชื่ออื่น ๆ ยังรวมถึง kahan (کهن), Kahn (บาโลจ), kahriz/kəhriz (อาเซอร์ไบจาน); khettara (โมร็อกโก); Galerías, minas or viajes de agua (สเปน); falaj (فلج) (สหรัฐอาหรับอเมิเรตส์ และ โอมาน), foggara/fughara (แอฟริกาเหนือ) นอกจากนี้ยังมีใช้คำว่า kakuriz, chin-avulz และ mayun เช่นกัน

**อ้างอิง**

**บรรณานุกรม**
 year = 1968- author-link=Kaveh Madani - Hadden, Robert Lee. 2005.  "Adits, Caves, Karizi-Qanats, and Tunnels in Afghanistan: An Annotated Bibliography," United States Army Corps of Engineers, Army Geospatial Center.- Ozden, Dursun Directed & Written by; ANATOLIAN WATER CIVILIZATION & ANATOLIAN KARIZES-QANATS, The Documentary Film & Book, 2004–2011 Istanbul, Turkey. http://www.dursunozden.com.tr
หมวดหมู่:สิ่งประดิษฐ์ของอิหร่าน
หมวดหมู่:ชลประทาน
หมวดหมู่:บ่อน้ำ
มานะ (แก้ความกำกวม)

มานะ คือ มานะ ๙ ในศาสนาพุทธ
มานะ อาจหมายถึง- ชื่อบุคคล
** มานะ แพรสกุล - อดีตสมาชิกสภาผู้แทนราษฎรจังหวัดเชียงใหม่ 4 สมัย
** มานะ นิมิตรมงคล - เลขาธิการองค์กรต่อต้านคอร์รัปชัน (ประเทศไทย) หรือ ACT
** มานะ มหาสุวีระชัย - หัวหน้าพรรคแทนคุณแผ่นดิน
** มานะ คงวุฒิปัญญา - อดีตสมาชิกสภาผู้แทนราษฎรกรุงเทพมหานคร และ อดีตที่ปรึกษารัฐมนตรีว่าการกระทรวงศึกษาธิการ- ชื่อตัวละคร
** มานะ คงกระพันธุ์ - ตัวละครจากเรื่องไดโนมาสเตอร์
หมวดหมู่:ชื่อบุคคลไทย
แม่แบบ:ตารางคะแนนไทยลีก ฤดูกาล 2565–66

กรุณาอ่านก่อนแก้ไข: อย่าลืมระบุวันที่อัปเดตข้อมูล (update)หลังแก้ไข: บางครั้งหน้าที่มีแม่แบบนี้อาจจะยังไม่อัปเดตในทันทีหลังบันทึก อาจจะต้องล้างแคชก่อนจึงจะเห็นการเปลี่ยนแปลง

หมวดหมู่:แม่แบบตารางคะแนนไทยลีก
นายกรัฐมนตรีสาธารณรัฐจีน

นายกรัฐมนตรีสาธารณรัฐจีน หรือเรียกอย่างเป็นทางการว่า ประธานสภาบริหาร (จีน: 行政院院長) เป็นหัวหน้ารัฐบาลสาธารณรัฐจีน (ไต้หวัน) และผู้นำของสภาบริหาร เป็นที่ปรึกษาหลักของประธานาธิบดีสาธารณรัฐจีน และดำรงตำแหน่งสูงสุดในข้าราชการพลเรือนของรัฐบาลกลาง
นายกรัฐมนตรีสาธารณรัฐจีนคนแรก คือ ถัง เช่าอี๋ นายกรัฐมนตรีคนแรกหลังรัฐธรรมนูญคือ เวิง เหวินฮ่าว และนายกรัฐมนตรีคนแรกที่เข้ารับตำแหน่งหลังจากที่รัฐบาลย้ายไปมีอำนาจคือ เฉิน เฉิง ปัจจุบันนายกรัฐมนตรีมาจากการแต่งตั้งของประธานาธิบดี โดยไม่ต้องได้รับความเห็นชอบจากฝ่ายนิติบัญญัติ

**อ้างอิง**
หมวดหมู่:นายกรัฐมนตรีสาธารณรัฐจีน
หมวดหมู่:หัวหน้ารัฐบาล
แมนูเชฮร์ โฆสรอแดด

แมนูเชฮร์ โฆสรอแดด (منوچهر خسروداد; 10 กุมภาพันธ์ พ.ศ. 2470 - 16 กุมภาพันธ์ พ.ศ. 2522) เป็นนายทหารชาวอิหร่านที่ดำรงตำแหน่งยศพลตรี เขาเป็นผู้แสดงความจงรักภักดีต่อพระเจ้าชาห์ โมฮัมหมัด เรซา ปาห์ลาวี, กษัตริย์องค์สุดท้ายของอิหร่านและเขาถูกประหารชีวิตในปี พ.ศ. 2522 นอกจากนี้เขาเป็นเป็นนักบินเฮลิคอปเตอร์ ประธานสหพันธ์ขี่ม้าแห่งอิหร่าน แชมป์บนหลังม้าและยังสนุกกับการเล่นสกีอีกด้วย เขายังเป็นผู้ก่อตั้งและผู้บัญชาการคนแรกของกองพลน้อยของกองกำลังพิเศษทางอากาศที่ 23 นอกจากนี้เขายังเคยศึกษาที่โรงเรียนทหาร American Defense Academy และโรงเรียนทหารแซ็ง-ซีร์ในฝรั่งเศสและสวิตเซอร์แลนด์นอกจากเขาพูดภาษาอังกฤษและฝรั่งเศสได้คล่องแคล่วอีกด้วย 
ระหว่างการปฏิวัติอิหร่าน ก่อนการล่มสลายของรัฐบาล เขาเชื่อว่าศาสนาไม่ควรเกี่ยวข้องกับการเมือง

**แหล่งอ้างอิง**
หมวดหมู่:นักการเมืองอิหร่าน
หมวดหมู่:ทหารอิหร่าน
หมวดหมู่:การปฏิวัติอิหร่าน
ไล่ ชิงเต๋อ

ไล่ ชิงเต๋อ (poj=Loā Chheng-tek) หรือ วิลเลียม ไล่ (William Lai; เกิด 6 ตุลาคม ค.ศ. 1959)  เป็นนักการเมืองชาวไต้หวันและอดีตแพทย์ ปัจจุบันดำรงตำแหน่งประธานาธิบดีสาธารณรัฐจีนคนที่ 8 ตั้งแต่เดือนพฤษภาคม ค.ศ. 2024 เขาเป็นสมาชิกพรรคประชาธิปไตยก้าวหน้าคนที่สามที่เข้ารับตำแหน่งประธานาธิบดี และยังเป็นรองประธานาธิบดีคนที่สามของสาธารณรัฐจีนที่ได้รับสืบทอดตำแหน่งประธานาธิบดี และเขายังดำรงตำแหน่งหัวหน้าพรรคประชาธิปไตยก้าวหน้ามาตั้งแต่ ค.ศ. 2023
ไล่เกิดในตำบลวั่นหลี่ เทศมณฑลไทเป ศึกษาด้านเวชศาสตร์ฟื้นฟูและสาธารณสุขที่มหาวิทยาลัยในไทเป และสำเร็จการศึกษาระดับปริญญาโทจากมหาวิทยาลัยฮาร์วาร์ดใน ค.ศ. 2003 หลังจากดำรงตำแหน่งประธานสมาคมสนับสนุนแพทย์แห่งชาติ ไล่ได้ลงสมัครรับเลือกตั้งสมาชิกสภานิติบัญญัติแห่งชาติในเขตเลือกตั้งนครไถหนานใน ค.ศ. 1996 เขาได้รับชัยชนะ หลังจากได้รับเลือกให้เป็นสมาชิกสภานิติบัญญัติแห่งชาติอีกหลายครั้งติดต่อกัน ไล่จึงลงสมัครชิงตำแหน่งนายกเทศมนตรีนครไถหนานใน ค.ศ. 2010 ไล่ชนะอย่างง่ายดาย และชนะการเลือกตั้งอีกครั้งใน ค.ศ. 2014 ทำให้เขาดำรงตำแหน่งนายกเทศมนตรีเป็นเวลา 7 ปี ในเดือนกันยายน ค.ศ. 2017 ประธานาธิบดี ไช่ อิงเหวิน ประกาศว่าไล่จะเข้ามารับตำแหน่งนายกรัฐมนตรีแทนหลิน เฉวียน ที่พ้นจากตำแหน่ง 
เมื่อวันที่ 24 พฤศจิกายน ค.ศ. 2018 เขาประกาศความตั้งใจที่จะลาออกจากตำแหน่งนายกรัฐมนตรีหลังจากที่พรรคประชาธิปไตยก้าวหน้าประสบความพ่ายแพ้ครั้งใหญ่ในการเลือกตั้งท้องถิ่นใน ค.ศ. 2018 และออกจากตำแหน่งในวันที่ 14 มกราคม ค.ศ. 2019 หลังจากพิธีสาบานตนเข้ารับตำแหน่งนายกรัฐมนตรีของซู เจินชาง ไล่ได้เข้ารับการเลือกตั้งขั้นต้นเพื่อเป็นผู้สมัครประธานาธิบดีของพรรคประชาธิปไตยก้าวหน้าแข่งกับไช่ อิงเหวิน และหลังจากพ่ายแพ้ เขาก็ได้มาเป็นผู้สมัครตำแหน่งรองประธานาธิบดีของไช่ในการเลือกตั้งประธานาธิบดี ค.ศ. 2020 ซึ่งก็ได้รับชัยชนะ จึงได้ดำรงตำแหน่งรองประธานาธิบดีของสาธารณรัฐจีนตั้งแต่ ค.ศ. 2020 ในเดือนเมษายน ค.ศ. 2023 ไล่ได้รับการเสนอชื่อจากพรรคประชาธิปไตยก้าวหน้าให้เป็นผู้สมัครชิงตำแหน่งประธานาธิบดีในการเลือกตั้งประธานาธิบดี ค.ศ. 2024 และได้รับเลือกด้วยคะแนนเสียงร้อยละ 40.05
เขาอธิบายตัวเองว่าเป็น "ผู้ปฏิบัติงานเพื่อเอกราชของไต้หวัน" เขาสนับสนุนการกระชับความสัมพันธ์กับสหรัฐและประชาธิปไตยเสรีนิยม

**ชีวิตช่วงต้นและการทำงาน**
ไล่เกิดเมื่อวันที่ 6 ตุลาคม ค.ศ. 1959 ในครอบครัวที่ประกอบอาชีพในเหมืองถ่านหินในตำบลวั่นหลี่ ซึ่งตั้งอยู่ทางตอนเหนือของเทศมณฑลไทเป ปัจจุบันคือเขตวั่นหลี่ นครซินเป่ย์ (หรือนครไทเปใหม่) พ่อของไล่เสียชีวิตเมื่อวันที่ 8 มกราคม ค.ศ. 1960 ด้วยพิษคาร์บอนมอนอกไซด์ขณะทำงานในเหมืองถ่านหินที่วั่นหลี่ ทำให้แม่ของเขาต้องเลี้ยงดูเขาและพี่น้องทั้งห้าคนในฐานะแม่เลี้ยงเดี่ยว
ไล่เข้ารับการศึกษาในนครไทเป และเข้ารับการศึกษาทั้งในมหาวิทยาลัยแห่งชาติเฉิงกงในไถหนาน และมหาวิทยาลัยแห่งชาติไต้หวันในไทเป เขาเชี่ยวชาญในด้านเวชศาสตร์ฟื้นฟู ไล่ได้ศึกษาต่อในระดับปริญญาโทด้านสาธารณสุขที่วิทยาลัยสาธารณสุขแห่งฮาร์วาร์ด จากนั้นเข้ารับการฝึกงานที่โรงพยาบาลมหาวิทยาลัยแห่งชาติเฉิงกง เขาเป็นผู้เชี่ยวชาญและเป็นที่ปรึกษาด้านการบาดเจ็บของไขสันหลังในระดับประเทศ

**ชีวิตส่วนตัว**
ไล่แต่งงานกับอู๋ เหมย์หรูเมื่อ ค.ศ. 1986 อู๋เคยทำงานให้กับบริษัทไถเตี้ยน (Taipower) และอาศัยอยู่ในไถหนาน จนกระทั่งไล่ได้รับเลือกให้เป็นนายกเทศมนตรีนครไถหนาน และเธอก็ได้ย้ายไปที่เกาสฺยง ทั้งคู่มีลูกชายด้วยกันสองคน

**อ้างอิง**
หมวดหมู่:ประธานาธิบดีสาธารณรัฐจีน
หมวดหมู่:รองประธานาธิบดีสาธารณรัฐจีน
หมวดหมู่:นายกรัฐมนตรีสาธารณรัฐจีน
หมวดหมู่:บุคคลจากซินเป่ย์
หมวดหมู่:หนังสือที่ถูกตรวจพิจารณา

หมวดหมู่นี้รวมถึงหนังสือที่ถูกห้ามและถูกตรวจพิจารณา
ตรวจพิจารณา
หมวดหมู่:ผลงานที่ถูกตรวจพิจารณา
หมวดหมู่:ข้อขัดแย้งเรื่องศีลธรรมในงานวรรณกรรม
หมวดหมู่:ผลงานที่ถูกตรวจพิจารณา

หมวดหมู่นี้เฉพาะสำหรับตัวอย่างของสื่อที่ถูกตรวจพิจารณา (เซ็นเซอร์) เช่น หนังสือ ภาพยนตร์ หรือภาพยนตร์ชุดทางโทรทัศน์ที่ได้รับการตรวจพิจารณาในทุกรูปแบบและทุกเวลา
หมวดหมู่:การตรวจพิจารณา
หมวดหมู่:ผลงานสร้างสรรค์
หมวดหมู่:การวางระเบียบสื่อสารมวลชน
หมวดหมู่:ข้อขัดแย้งเรื่องศีลธรรม
อำเภอผิงหนาน (มณฑลฝูเจี้ยน)

อำเภอผิงหนาน (p=Píngnán Xiàn) เป็นอำเภอหนึ่งทางตะวันออกเฉียงเหนือของมณฑลฝูเจี้ยน สาธารณรัฐประชาชนจีน ตั้งอยู่ในภูมิภาคทางวัฒนธรรมที่เรียกว่า หมิ่นตง (闽东) และตั้งอยู่ทางตะวันตกของนครหนิงเต๋อ

**การปกครอง**
อำเภอผิงหนานมีประชากรประมาณ 184,122 คน อาศัยอยู่ในเขตเมืองประมาณ 35,700 คนdate=ตุลาคม 2020
อำเภอผิงหนานมีขนาดพื้นที่ทั้งสิ้น km2 แบ่งการปกครองออกเป็น 5 เมือง (p=zhèn) และ 6 ตำบล (p=xiāng)
ฝ่ายบริหาร นิติบัญญัติ และตุลาการของอำเภอ ตั้งอยู่ที่เมืองกู่เฟิง (古峰镇) รวมทั้งสำนักงานสาขาพรรคคอมมิวนิสต์จีน และสำนักความมั่นคงสาธารณะของอำเภอก็ตั้งอยู่ในเมืองกู่เฟิงด้วย

**เมือง**
 เมืองกู่เฟิง (古峰镇)- เมืองชวางซี (双溪镇)- เมืองไต้ซี (黛溪镇)- เมืองฉางเฉียว (长桥镇)- เมืองถังโข่ว (棠口镇)

**ตำบล**
 ตำบลผิงเฉิง (屏城乡)- ตำบลกานถัง (甘棠乡)- ตำบลซีหลิ่ง (熙岭乡)- ตำบลลู่เซี่ย (路下乡)- ตำบลโช่วชาน (寿山乡)- ตำบลหลิ่งเซี่ย (岭下乡)

**ประวัติศาสตร์**
ผิงหนานก่อตั้งขึ้นเป็นอำเภอในสมัยราชวงศ์ชิงเมื่อ ค.ศ. 1735
อนุสรณ์สถานทางประวัติศาสตร์ในท้องถิ่น ได้แก่ สะพานว่านอัน ซึ่งตั้งอยู่ในเมืองฉางเฉียว (长桥镇, แปลว่า "สะพานยาว") เป็นสะพานแบบโค้งสร้างด้วยไม้ที่ยาวที่สุดในประเทศจีน สร้างขึ้นครั้งแรกใน ค.ศ. 1648 และได้ถูกทำลายและสร้างใหม่หลายครั้งตั้งแต่นั้นเป็นต้นมา

**การเกษตร**
ผิงหนานเป็นแหล่งผลิตเห็ดหอมฤดูร้อน ซึ่งมีผลผลิตมากกว่า 6,000 ตันต่อปี นับเป็นแหล่งส่งออกเห็ดหอมฤดูร้อนที่ใหญ่ที่สุดในประเทศจีน นอกจากนี้ ผิงหนานยังมีชื่อเสียงในเรื่องผลผลิตทางการเกษตรอื่น ๆ เช่น ลูกพลัมโหยวไน่ ลูกพลับไร้เมล็ด เกาลัด มะเฟือง และถั่วลันเตา

**การขนส่ง**
สถานีรถไฟผิงหนาน บนทางรถไฟสายฉวีโจว–หนิงเต๋อ- 32px ทางหลวงจีนหมายเลข 235, 32px ทางหลวงจีนหมายเลข 237- ทางรถไฟสายฉวีโจว–หนิงเต๋อ มี 1 สถานี ได้แก่ สถานีผิงหนาน ตั้งอยู่ในเมืองถังโข่ว

**อ้างอิง**

**แหล่งข้อมูลอื่น**
 เว็บไซต์นครหนิงเต๋อ zh
หมวดหมู่:หนิงเต๋อ
สโมสรฟุตบอลกระบี่ ในฤดูกาล 2565–2566

การแข่งขันฟุตบอลของสโมสรฟุตบอลกระบี่ ในฤดูกาล 2565–2566 เป็นฤดูกาลที่ 14 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2 หลังจากที่ตกชั้นเมื่อฤดูกาล 2561 และเลื่อนชั้นกลับมาอีกครั้งในฤดูกาล 2564–65

**ผู้เล่น**

**การซื้อ-ขายนักเตะ**

**ก่อนเปิดฤดูกาล**

**เข้า**

**ออก**

**ระหว่างฤดูกาล**

**เข้า**

**ออก**

**นัดกระชับมิตร**

**ก่อนเปิดฤดูกาล**

**ระหว่างฤดูกาล**

**การแข่งขัน**

**ภาพรวม**

**ไทยลีก 2**

**ตารางคะแนน**

**สถิติผลการแข่งขันในลีก**

**ผลการแข่งขันในลีกตามสัปดาห์**

**แมตช์**

**ช้าง เอฟเอคัพ**

**รีโว่ คัพ**

**สถิติ**

**การลงเล่นและประตู**
ผู้รักษาประตู
กองหลัง
กองกลาง
กองหน้า
ผู้เล่นที่เคยลงเล่นให้กับสโมสรแต่ย้ายออกไปแล้ว

**ผู้ทำประตู**
lightgrey ผู้เล่นที่ย้ายออกจากสโมสรระหว่างฤดูกาล.

**คลีนชีตส์**
lightgrey ผู้เล่นที่ย้ายออกจากสโมสรระหว่างฤดูกาล.

**อ้างอิง**
2565–66
ก
เกาะเหลา

เกาะเหลา เป็นเกาะที่ตั้งอยู่ที่หมู่ที่ 6 ตำบลปากน้ำ อำเภอเมืองระนอง จังหวัดระนอง มีจุดเด่นคือเป็นเกาะที่ใกล้แผ่นดิน พื้นที่ส่วนใหญ่เป็นป่าโกงกางที่ขึ้นกันหนาแน่นจนแทบจะเชื่อมต่อกับแผ่นดิน ด้านที่หันหาแผ่นดินมีคลองน้ำกว้างเพียงชั่วว่ายน้ำข้ามได้ แต่ด้านที่หันหาทะเลอันดามันนั้นสามารถเห็นเกาะสองของประเทศพม่า มีของขึ้นชื่อคือ กะปิเกาะเหลา
เกาะเหลามีหมู่บ้านอยู่ 2 หมู่บ้าน คือ บ้านเกาะเหลาในเป็นชุมชนคนไทย มีทางปูนเล็ก ๆ เดินเชื่อมระหว่างกันในหมู่บ้าน และมีโรงเรียนบ้านเกาะเหลาเป็นโรงเรียนประจำเกาะตั้งอยู่ที่หมู่บ้านนี้ อีกหมู่บ้านคือ บ้านเกาะเหลานอก เป็นชุมชนชาวเล (มอแกน) แต่เดิมนั้นชาวเลใช้ชีวิตร่อนเร่ไปตามทะเล แต่หลังจากเกิดเหตุการณ์สึนามิเมื่อ พ.ศ. 2547 รัฐบาลได้เข้ามาให้ความช่วยเหลือชาวมอแกนบ้านเกาะเหลาหน้านอกโดยสร้างบ้านถาวรใหม่ให้ ทำให้วิถีชีวิตที่เคยเร่ร่อนหยุดลงอย่างถาวร เนื่องจากองค์กรชุมชนมีข้อบังคับของการจะได้บ้านว่าต้องไม่มีการอพยพโยกย้ายอีก 
ชุมชนชาวเกาะเหลาหน้าในส่วนใหญ่จะนับถือศาสนาอิสลาม แต่มีบ้างที่นับถือศาสนาพุทธ ส่วนชาวมอแกนที่อาศัยอยู่บริเวณเกาะเหลาหน้านอกนับถือผีบรรพบุรุษและศาสนาคริสต์

**อ้างอิง**
เหลา
เหลา
หมวดหมู่:อำเภอเมืองระนอง
สันติ เล็กสุขุม

ศาสตราจารย์เกียรติคุณ ดร. สันติ เล็กสุขุม (เกิด 26 มิถุนายน พ.ศ.  2488) เป็นนักประวัติศาสตร์ศิลปะ นักโบราณคดี และราชบัณฑิต เป็นที่รู้จักจากผลงานในการศึกษาค้นคว้าประวัติศาสตร์ศิลปะและสถาปัตยกรรมไทยโดยเฉพาะในสมัยอยุธยา
ศาสตราจารย์เกียรติคุณ ดร. สันติ เล็กสุขุม เกิดที่ จังหวัดสมุทรสาคร สำเร็จการศึกษาระดับปริญญาตรีจาก คณะจิตรกรรมประติมากรรมและภาพพิมพ์ มหาวิทยาลัยศิลปากร ปริญญาโทจาก คณะโบราณคดี มหาวิทยาลัยศิลปากร และสำเร็จการศึกษาระดับปริญญาเอกด้านประวัติศาสตร์ศิลปะและโบราณคดีจาก มหาวิทยาลัยปารีส เป็นอาจารย์ประจำคณะโบราณคดีมหาวิทยาลัยศิลปากร ตั้งแต่ปี พ.ศ. 2516 จนกระทั่งเกษียณอายุราชการในปี พ.ศ. 2548 ดำรงตำแหน่งทางวิชาการสุดท้ายเป็น ศาสตราจารย์ ระดับ 11 และได้รับประกาศเชิดชูเป็น ศาสตราจารย์เกียรติคุณ เคยเป็นหัวหน้าภาควิชาประวัติศาสตร์ศิลปะ คณะโบราณคดี มหาวิทยาลัยศิลปากร และคณบดี บัณฑิตวิทยาลัย มหาวิทยาลัยศิลปากร มีผลงานเขียนตำราประมาณ 20 เล่มและบทความวิชาการมากกว่า 100 บทความ เคยได้รับรางวัลสภาวิจัยแห่งชาติในปี พ.ศ. 2543 จากผลงานเรื่องพระปรางค์ วัดราชบูรณะ ที่ จังหวัดพระนครศรีอยุธยา เขาเป็นราชบัณฑิต และเคยทำหน้าที่ให้คำปรึกษาแก่ กรมศิลปากร และ สภาการโบราณสถานระหว่างประเทศ

**เครื่องราชอิสริยาภรณ์**
สาขามนุษยศาสตร์

**อ้างอิง**
หมวดหมู่:บุคคลจากจังหวัดสมุทรสาคร
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากมหาวิทยาลัยปารีส
หมวดหมู่:ราชบัณฑิต
มอดูล:Location map/data/France Paris

return {
	name = 'ปารีส',
	top = 48.9125,
	bottom = 48.800,
	left = 2.2125,
	right = 2.475,
	image = 'Paris department land cover location map.svg',
	mark = 'Reddot.svg',
	marksize = 6
}
สีเขียวในศาสนาอิสลาม

ในจักรวรรดิออตโตมัน เฉพาะผู้ที่มีเชื้อสายจากมุฮัมมัดเท่านั้นที่มีสิทธิ์สวมผ้าโพกหัวสีเขียว (ภาพวาดโดย Claes Rålamb, ค.ศ. 1657)
สีเขียว (translit='akhḍar) มีส่วนเกี่ยวข้องหลายอย่างต่อศาสนาอิสลาม 
ในอัลกุรอาน สีนี้มักเกี่ยวโยงกับสวรรค์ 
ในคริสต์ศตวรรษที่ 12 รัฐเคาะลีฟะฮ์ฟาฏิมียะฮ์ (ชีอะฮ์) เลือกสีเขียวเป็นสีราชวงศ์ ซึ่งตรงข้ามกับธงสีดำของรัฐเคาะลีฟะฮ์อับบาซียะฮ์ (ซุนนี) แม้ว่าสีเขียวยังคงเป็นสียอดนิยมในประติมานวิทยาชีอะฮ์ แต่ก็มีการใช้งานในรัฐซุนนีจำนวนมาก โดยเฉพาะในธงชาติซาอุดีอาระเบียและธงชาติปากีสถาน

**อัลกุรอาน**
ภาพอัลคิฏร์แบบโมกุล คริสต์ศตวรรษที่ 17
อัลคิฎร์ เป็นบุคคลในอัลกุรอานที่พบและเดินทางพร้อมกับมูซา (โมเสส)

**ดูเพิ่ม**
 เฉดสีเขียว- ธงอิสลาม- สัญลักษณ์ศาสนาอิสลาม- สีกลุ่มชนอาหรับ

**อ้างอิง**

**บรรณานุกรม**
  year = 2009-  Abdul-Matin, Ibrahim. “Green Deen: What Islam Teaches about Protecting the Planet.” Green 	Deen: What Islam Teaches about Protecting the Planet, Kube Publishing, 2012.
พรรคแรสทอฆีซ

พรรคฟื้นคืนชีพชาติอิหร่าน (حزب رستاخیز ملت ایران) หรือ พรรคแรสทอฆีซ (Ḥezb-e Rastāḵiz, 1=พรรคฟื้นฟู/ฟื้นชีพ) เป็นพรรคการเมืองเดียวในประเทศอิหร่านตั้งแต่วันที่ 2 มีนาคม พ.ศ. 2518 ถึงวันที่ 1 พฤศจิกายน พ.ศ. 2521 ผู้ก่อตั้งพรรคคือพระเจ้าชาห์ โมฮัมหมัด เรซา ปาห์ลาวี

**ประวัติ**
พรรคแรสทอฆีซก่อตั้งขึ้นในสมัยรัฐบาลของนายกรัฐมนตรีแอมีร์แอบบอส โฮเวย์ดา พรรคนี้ถูกกล่าวหาว่ามีส่วนส่งเสริมการโค่นล้มระบอบกษัตริย์ปาห์ลาวีด้วยการสร้างความไม่พอใจแก่ชาวอิหร่านที่ก่อนหน้านี้ไม่สนใจการเมือง (โดยเฉพาะกลุ่มบอซอรี ผู้ค้าขายในปสานที่แม้แต่ทุกวันนี้ยังปฏิเสธที่จะจ่ายภาษี) ด้วยการบังคับให้สมัครสมาชิกและจ่ายค่าธรรมเนียม (ภาษี) และการแทรกแซงชีวิตทางการเมือง เศรษฐกิจ และศาสนาของผู้คน
ฝ่ายเยาวชนที่ก่อตั้งขึ้นมาพร้อมกับพรรคคือกลุ่มเยาวชนแรสทอฆีซ โฮเวย์ดาขนานนามกลุ่มนี้ว่าเป็น "เครื่องมือในการพัฒนาของอิหร่าน" ด้วยการปฏิบัติงานของฝ่ายเยาวชนและคณะทำงานพิเศษของพรรค แรสทอฆีซเริ่มต้นการรณรงค์ขนานใหญ่เพื่อต่อต้านการค้ากำไรเกินควรโดยพุ่งเป้าไปที่ผู้ค้าขายในปสานซึ่งในไม่ช้าก็ถูกระบุว่าเป็น "ศัตรูของรัฐ" พวกเขามักจะโกหกเกี่ยวกับการเบียดเบียนชาวยิว ซึ่งได้รับการยืนยันว่าเป็นเรื่องโกหกในแฟ้มข้อมูลของรัฐบาล ในเดือนตุลาคม พ.ศ. 2518 พระเจ้าชาห์ตรัสถึงการรณรงค์ดังกล่าวว่าเป็น "ขบวนการทางวัฒนธรรม" และทรงกำหนดให้การต่อต้านการค้ากำไรเกินควรเป็นหลักการที่สิบสี่ของการปฏิวัติขาว
ระบบพรรคการเมืองเดียวสิ้นสุดใน พ.ศ. 2521 เมื่อการปฏิวัติอิสลามใกล้จะได้รับชัยชนะ

**ประวัติผลการเลือกตั้ง**

**ผู้นำพรรค**

**เลขาธิการพรรค**
 แอมีร์แอบบอส โฮเวย์ดา (พ.ศ. 2518–2519)- แจมชีด ออมูซกอร์ (พ.ศ. 2519–2520)- โมแฮมแมด บอเฮรี (พ.ศ. 2520–2521)- แจมชีด ออมูซกอร์ (พ.ศ. 2521–2521)- แจวอด แซอีด (พ.ศ. 2521–ยุบพรรค)

**รองเลขาธิการพรรค**
 เฟเรย์ดูน แมฮ์แดวี (พ.ศ. 2518–2519)- โมแฮมแมดเรซอ ออเมลี เทฮ์รอนี (พ.ศ. 2519–2520)- ดอร์ยูช โฮมอยูน (พ.ศ. 2520–2521)- แจวอด แซอีด (พ.ศ. 2521–ยุบพรรค)

**แหล่งอ้างอิง**
หมวดหมู่:พรรคการเมือง
หมวดหมู่:การปฏิวัติอิหร่าน
หมวดหมู่:พระเจ้าชาห์ โมฮัมหมัด เรซา ปาห์ลาวี

**บรรณานุกรม**
 Amini, P., "A Single Party State in Iran, 1975-78: The Rastakhiz Party - the Final Attempt by the Shah to Consolidate his Political Base,"   Middle Eastern Studies, 38 (1) January 2002, pp. 131 - 168.
บัคมุต

บัคมุต (Бахму́т, pron) เป็นนครและศูนย์กลางการปกครองของเขตบัคมุตในแคว้นดอแนตสก์ ประเทศยูเครน ตั้งอยู่ริมฝั่งแม่น้ำบัคมุตกา ห่างจากดอแนตสก์ (ศูนย์กลางการปกครองของแคว้นดอแนตสก์) ประมาณ 89 กิโลเมตร ประมาณกันว่าใน ค.ศ. 2021 นครนี้มีประชากร 72,310 คน
ปรากฏร่องรอยการตั้งถิ่นฐานของชุมชนยุคก่อนหน้าใน ค.ศ. 1556 แต่หลักฐานที่กล่าวถึงบัคมุตครั้งแรกอย่างเป็นทางการนั้นย้อนไปได้ถึง ค.ศ. 1571 ชุมชนดังกล่าวได้รับการบรรยายว่าเป็นป้อมปราการที่ตั้งชื่อตามแม่น้ำบัคมุตกาที่อยู่ใกล้เคียง ที่มาของชื่อบัคมุตไม่เป็นที่ทราบแน่ชัด แต่อาจมาจากชื่อ มาฮ์มุด หรือ มาฮ์เมท ในภาษาตาตาร์ ใน ค.ศ. 1924 นครนี้ถูกเปลี่ยนชื่อเป็น อาร์แตมิวสก์ (Арте́мівськ) ต่อมาสภานครได้มีมติให้กลับไปใช้ชื่อเดิมคือบัคมุตในวันที่ 23 กันยายน ค.ศ. 2015 และรัฐสภายูเครนได้ผ่านร่างกฎหมายดังกล่าวเมื่อวันที่ 4 กุมภาพันธ์ ค.ศ. 2016

**อ้างอิง**
หมวดหมู่:นครในแคว้นดอแนตสก์
สายเลือดสองหัวใจ

สายเลือดสองหัวใจ เป็นละครโทรทัศน์ไทยแนวดราม่า-สืบสวนสอบสวน เรื่องราวของการฆาตกรรม ความรัก และการสูญเสีย ผลิตโดย ทรัพย์ เอนเตอร์เทนเม้นท์ กำกับการแสดงโดย ชัชวาล ศาสวัตกลูน นำแสดงโดย มิกค์ ทองระย้า, วริฏฐิสา ลิ้มธรรมมหิศร, ชยิสรา วัฒนะนาวิน, ณทรรศชัย จรัสมาส ออกอากาศทางช่อง 7 HD ทุกวันศุกร์-เสาร์-อาทิตย์ เวลา 20.30 - 22.20 น. เริ่มตอนแรกวันอาทิตย์ที่ 26 มิถุนายน พ.ศ. 2565

**งานสร้าง**
สายเลือดสองหัวใจ เป็นละครที่มีเนื้อหาเกี่ยวกับการทำงานของศูนย์พิสูจน์หลักฐาน การสืบคดีของตำรวจ แบบมีขั้นตอน การวิเคราะห์เจาะลึก หามูลเหตุ หรือแรงจูงใจในการฆาตกรรมของฆาตกร ซึ่งเรื่องนี้เป็นการรับบทฝาแฝดครั้งแรกของมิกค์ ทองระย้า ประกบคู่นางเอกน้องใหม่เจนนี่ ชยิสรา และเป็นการกลับมาร่วมงานกับฐิสา วริฏฐิสา อีกครั้งหลังจากที่เคยร่วมงานกันมาแล้วในละครเรื่องลูกผู้ชายไม้ตะพด

**นักแสดง**

**การตอบรับ**

**เรตติ้ง**
ตารางด้านล่างเป็นเรตติ้งเฉลี่ยทั่วประเทศของทุกตอน

**อ้างอิง**
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2565
ฮิโกซารุ

ฮิโกซารุ (Hikosaru) หรือชื่อในภาษาอังกฤษ ชิมชาร์ (Chimchar) โปเกมอนที่มีความคล่องตัวสูง ก่อนเข้านอน มันจะดับไฟตรงก้นเพื่อป้องกันไม่ให้ บริเวณรอบ ๆ ไฟไหม้ แก๊สที่สร้างจากในท้องจะมาลุกไหม้ตรงก้น ถ้าสภาพร่างกายไม่ดีไฟจะอ่อนแรงลง คึกคักสดใสและมีไฟแรงอยู่เสมอ ในสมัยโบราณเรียกมันว่าโคมไฟติดบั้นท้าย ใคร ๆ ต่างกลัวว่ามันเป็นพวกภูตผีปิศาจ

**อ้างอิง**

หมวดหมู่:สายพันธุ์โปเกมอน
หมวดหมู่:โปเกมอนเริ่มต้น
หมวดหมู่:ตัวละครที่เป็นลิง
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ฉบับร่างรอตรวจเรียงตามอายุ

หมวดหมู่นี้ถูกใช้โดยโครงการวิกิว่าที่บทความเพื่อจัดหมวดหมู่ฉบับร่างรอตรวจเรียงตามอายุ เนื่องด้วยเหตุผลทางเทคนิค บทความที่ไม่นานมานี้ไม่ได้ถูกแก้ไขหรือล้างแคชเลย อาจอยู่ในหมวดหมู่หนึ่ง ๆ นานกว่าความเป็นจริง
รอตรวจ
*
หมวดหมู่:สโมสรฟุตบอลในประเทศไทย ในฤดูกาล 2565–2566

หมวดหมู่:ฟุตบอลไทยในปี พ.ศ. 2565
หมวดหมู่:ฟุตบอลไทยในปี พ.ศ. 2566
2565
ฮันโน

ฮันโน (Hannō-shi) เป็นนครที่ตั้งอยู่ในจังหวัดไซตามะ ประเทศญี่ปุ่น มีขนาดพื้นที่ 193.05 ตารางกิโลเมตร ใน ค.ศ. 2021 มีประชากร 79,123 คน

**อ้างอิง**

**แหล่งข้อมูลอื่น**
 Hanno, Saitama-  เว็บไซต์ทางการ ja
หมวดหมู่:นครในจังหวัดไซตามะ
หมวดหมู่:สถานีขนส่งผู้โดยสารในเขตสัมพันธวงศ์

หมวดหมู่:การขนส่งในเขตสัมพันธวงศ์
สัมพันธวงศ์
หมวดหมู่:สิ่งก่อสร้างในเขตสัมพันธวงศ์
หมวดหมู่:สถานศึกษาในเขตสัมพันธวงศ์

หมวดหมู่:สิ่งก่อสร้างในเขตสัมพันธวงศ์
หมวดหมู่:องค์การในเขตสัมพันธวงศ์
สัมพันธวงศ์
นายกรัฐมนตรีอิหร่าน

นายกรัฐมนตรีอิหร่าน (3=, Prime Minister of Iran) เป็นตำแหน่งทางการเมืองของอิหร่านในช่วงศตวรรษที่ 20 เริ่มขึ้นในปี พ.ศ. 2449 ระหว่างยุคราชวงศ์กอญัร ราชวงศ์ปาห์ลาวีและยุครัฐบาลอิสลามนำโดยรูฮุลลอฮ์ โคมัยนีซึ่งตำแหน่งถูกยกเลิกในปี พ.ศ. 2532

**ยุคราชวงศ์กอญัร**

**ยุคราชวงศ์ปาห์ลาวี**
ในปี พ.ศ. 2468 พระเจ้าชาห์ เรซา ปาห์ลาวีทรงแต่งตั้งโมฮัมหมัด อาลี โฟโรฆีเป็นนายกรัฐมนตรีอิหร่าน
ต่อมาในปี พ.ศ. 2484 พระเจ้าชาห์ โมฮัมหมัด เรซา ปาห์ลาวีทรงแต่งตั้งโมฮัมหมัด อาลี โฟโรฆีเป็นนายกรัฐมนตรีต่อมาในปี พ.ศ. 2494 โมฮัมหมัด โมซัดเดกเป็นนายกรัฐมนตรีอิหร่านและถูกโค่นล้มในการรัฐประหารใน 2 ปีต่อมา แอมีร์แอบบอส โฮเวย์ดาเป็นนายกรัฐมนตรีเป็นเวลา 12 ปีในปี พ.ศ. 2508 ถึงพ.ศ. 2520 และชาปูร์ บัคเตียร์เป็นนายกรัฐมนตรีคนสุดท้ายในปี พ.ศ. 2522

**ยุคสาธารณรัฐอิสลาม**
ในปี พ.ศ. 2522 รูฮุลลอฮ์ โคมัยนีแต่งตั้งเมห์ดี บาซาร์กันเป็นนายกรัฐมนตรี
มีร์-ฮอสเซน มูซาวีเป็นนายกรัฐมนตรีคนสุดท้าย

**อดีตนายกรัฐมนตรีที่ยังมีชีวิตอยู่**

**แหล่งอ้างอิง**
หมวดหมู่:หัวหน้ารัฐบาล
หมวดหมู่:นายกรัฐมนตรี

**Sources**
 For a full list of Viziers of Iran in the last 2000 years, see: "Iranian Viziers: From Bozorgmehr to Amir Kabir" (وزیران ایرانی از بزرگمهر تا امیر کبیر) by Abdolrafi' Haqiqat (عبدالرفیع حقیقت). Perry–Castañeda Library collection DS 271 F34 1995- Mohammad Taghi Bahar, Taarikh-e Mokhtasar-e Ahzaab-e Siaasi-e Iraan (A Short History of Political Parties of Iran), Amirkabir, 1978.- Encyclopædia Iranica's entries on "Ala-al-Saltana, Mohammad-Ali" and "Akbar Sepahdar-e Azam, Fathallah"- various articles in The Persian Encyclopedia- 'Alí Rizā Awsatí (عليرضا اوسطى), Iran in the Past Three Centuries (Irān dar Se Qarn-e Goz̲ashteh - ايران در سه قرن گذشته), Volumes 1 and 2 (Paktāb Publishing - انتشارات پاکتاب, Tehran, Iran, 2003). 964-93406-6-1 (Vol. 1), 964-93406-5-3 (Vol. 2).
หมวดหมู่:สถานีขนส่งผู้โดยสารในเขตคลองเตย

คลองเตย
หมวดหมู่:การขนส่งในเขตคลองเตย
หมวดหมู่:สิ่งก่อสร้างในเขตคลองเตย
หมวดหมู่:สถานีขนส่งผู้โดยสารในเขตวัฒนา

หมวดหมู่:การขนส่งในเขตวัฒนา
หมวดหมู่:สิ่งก่อสร้างในเขตวัฒนา
วัฒนา
หมวดหมู่:ฉบับร่างที่ไม่มีอายุ

หมวดหมู่นี้ประกอบด้วยฉบับร่างจากโครงการวิกิว่าที่บทความ ซึ่งไม่มี "ตราเวลา" ในแม่แบบ AFC submission
หมวดหมู่:ฉบับร่างเรียงตามอายุ
หมวดหมู่:สถานีขนส่งผู้โดยสารในเขตราชเทวี

ราชเทวี
หมวดหมู่:การขนส่งในเขตราชเทวี
หมวดหมู่:สิ่งก่อสร้างในเขตราชเทวี
วากะ

ไฟล์:Kokin Wakashu Genei.jpg|thumb|right|โคกินวากาชู เป็นประชุมบทนิพนธ์ช่วงต้น (ราว ค.ศ. 900) ของวากะ ซึ่งกำหนดรูปแบบของกวีนิพนธ์ญี่ปุ่น
วากะ (4=บทกวีญี่ปุ่น) เป็นประเภทของกวีนิพนธ์ในวรรณกรรมญี่ปุ่นคลาสสิก แม้ว่าวากะ ในภาษาญี่ปุ่นสมัยใหม่จะเขียนว่า 和歌 ก็ตาม ในอดีตเขียนว่า 倭歌 (倭, wa; ชื่อญี่ปุ่นเก่า) หรือในอีกชื่อคือ ยามาโตะ-อูตะ (大和歌, yamato-uta)
โดยดั้งเดิม วากะ มีฉันทลักษณ์หลายรูปแบบ เช่น ทังกะ (短歌, tanka; "กวีสั้น"), โชกะ (長歌, chōka; "กวียาว"), เซโดกะ (旋頭歌, sedōka; "กลอนจำ") และ คาตาอูตะ (片歌, katauta; "กวีแยกส่วน") สามฉันทลักษณ์สูญหายไปในช่วงยุคเฮอังตอนต้น และโชกะ สาบสูญไปไม่นานหลังจากนั้น ด้วยเหตุนี้ คำว่าวากะ จึงหมายถึงเพียงแค่ทังกะ

**ดูเพิ่ม**
 บทกวีแห่งความตาย (Death poem) – บทกวีแห่งความตายญี่ปุ่น (jisei) ที่ส่วนใหญ่ใช้ฉันทลักษณ์ของวากะ- อูตาไกฮาจิเมะ (Utakai Hajime) – สันนิบาตบทกวีวากะ ครั้งแรกของปี จัดขึ้นโดยจักรพรรดิ- อิโรฮะ (Iroha) – ชุดตัวหนังสือพยางค์ญี่ปุ่นเก่าในฉันทลักษณ์บทกวีมาตรา 7-5- คิมิงาโยะ – เพลงชาติญี่ปุ่นที่ประพันธ์เนื้อร้องขึ้นโดยใช้วากะ ในช่วงคริสต์ศตวรรษที่ 10

**อ้างอิง**
หมวดหมู่:ฉันทลักษณ์
หมวดหมู่:วรรณกรรมญี่ปุ่น
หมวดหมู่:กวีนิพนธ์ญี่ปุ่น
หมวดหมู่:สถานีขนส่งผู้โดยสารในเขตปทุมวัน

หมวดหมู่:การขนส่งในเขตปทุมวัน
หมวดหมู่:สิ่งก่อสร้างในเขตปทุมวัน
ปทุมวัน
เจ้าแม่เขาไท่

ปี่เซี่ยหยวนจุน  (p=Bì xiá yuán jūn'The Primordial Sovereign of the Colored Clouds of Dawn') หรือ ไท่ซัวเนี่ยเนี้ย (p=Tàishān niángniáng'The Lady of Mount Tai') เป็นเทพารักษ์เจ้าแม่ผู้รักษาเขาไท่ในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาในฐานะประมุขเทพธิดาของเจ้าแม่ส่งบุตร  เจ้าแม่ทิพยเนตร เจ้าแม่ฝีดาษ (天花娘娘) และเจ้าแม่เร่งกำเนิด

**เทพปกรณัม**

**ทิพยฐานะ**
เจ้าแม่ปี่เซี่ยหยวนจุนเป็นเทพารักษ์เจ้าแม่ในลัทธิเต๋าและศาสนาชาวบ้านจีน ผู้รักษาเขาไท่ ในมณฑลชานตง ซึ่งได้รับการยกย่องว่าเป็นผู้คุ้มครองการคลอดบุตร, รุ่งอรุณ, และพรหมลิขิต พระนางทรงทราบถึงอายุขัยของมนุษย์ และพิพากษาผู้วายชนม์ รวมถึงโปรดรับฟังการอธิษฐานและประทานพรแด่ของหมู่ชนทั้งหลาย โดยเฉพาะเรื่องการประทานบุตร โดยเฉพาะเด็กผู้ชาย
เจ้าแม่เขาไท่เป็นเทพารักษ์ที่ได้รับความนิยมบูชา และยกย่องระลึกถึงมากที่สุดในจีนตอนเหนือในบรรดาเทพารักษ์เจ้าแม่ในลัทธิเต๋าและศาสนาชาวบ้านจีน รวมถึงความทรงจำและกระแสของพระนางที่เทียบเท่ากับพระโพธิสัตว์เจ้าแม่กวนอิม (พระโพธิสัตว์อวโลกิเตศวร) ซึ่งมีอิทธิพลจากความนิยมบูชา และยกย่องระลึกถึงมากที่สุดในในจีนตอนกลางและตอนใต้

**ดูเพิ่ม**
 เจ้าคงคา- เทวรูปจีน- ศาลเจ้าจีน- วัดจีน- เจ้าแม่ส่งบุตร- เจ้าแม่เร่งกำเนิด

**อ้างอิง**
หมวดหมู่:เทพเจ้าจีน
หมวดหมู่:เทวีจีน
หมวดหมู่:เทวี
หมวดหมู่:ศาสนาชาวบ้านจีน
หมวดหมู่:ลัทธิเต๋า
หมวดหมู่:เซียน
หมวดหมู่:ผู้หญิง
เทศมณฑลแชฮ์เรซอ

แชฮ์เรซอ (شهرضا) เป็นเทศมณฑลในจังหวัดเอสแฟฮอน ประเทศอิหร่าน โดยมีแชฮ์เรซอเป็นเมืองหลัก จากสำมะโน ค.ศ. 2016 เทศมณฑลนี้มีประชากร 159,797 คนใน 50,983 ครัวเรือน เทศมณพลนี้มีอำเภอเพียงอำเภอเดียวคืออำเภอกลาง และมีเมืองเพียงสองเมือง คือ: แชฮ์เรซอ และแมนแซรีเยฮ์

**อ้างอิง**
 اطلس گیتاشناسی استان‌های ایران Atlas Gitashenasi Ostanhai Iran ( Gitashenasi Province Atlas of Iran)
หมวดหมู่:ทางแยกในจังหวัดพระนครศรีอยุธยา

หมวดหมู่:โครงสร้างพื้นฐานด้านการขนส่งในจังหวัดพระนครศรีอยุธยา
พระนครศรีอยุธยา
พระนิพพานโสตร

พระนิพพานโสตร เป็นวรรณกรรมศาสนาพื้นบ้านภาคใต้ของประเทศไทย เขียนโดยกวีท้องถิ่น ไม่ทราบว่าใครเป็นผู้แต่งและแต่งเมื่อใด 
เนื้อหามีเนื้อหาตั้งแต่เหตุการณ์ครั้งพระพุทธองค์จะเสด็จดับขันธปรินิพพาน การปลงพระบรมศพ การแบ่งพระบรมสารีริกธาตุโดยโทณพราหมณ์ แล้วส่วนหนึ่งได้รับการอัญเชิญมาฝังไว้ที่หาดทรายแก้ว เมืองนครศรีธรรมราช กล่าวถึงการจำแนกสร้างพระธาตุเจดีย์ในลังกา และการสร้างบ้านแปลงเมืองนครศรีธรรมราช รวมถึงการสร้างพระบรมธาตุเจดีย์ พระนิพพานโสตรน่าจะนำเอาคัมภีร์และวรรณกรรมต่าง ๆ มาผสมรวมกัน อันได้แก่ พระไตรปิฏก มหาวงศ์ ถูปวงศ์ สิหิงคนิทาน มูลศาสนา ชินกาลมาลีปกรณ์ สังคีติยวงศ์ ปฐมสมโพธิ ศาสนวงศ์ ตำนานเมืองนครศรีธรรมราช มาประกอบเป็นเรื่องราวใหม่ให้สอดคล้องกัน
จากการศึกษาเมื่อ พ.ศ. 2535 พบต้นฉบับจำนวน 30 ฉบับที่มาจากจังหวัดต่าง ๆ ได้แก่ นครศรีธรรมราช สุราษฎร์ธานี สงขลา พังงาและภูเก็ต ต้นฉบับมีการบันทึกลงหนังสือบุด (สมุดข่อย) ชนิดบุดขาว ขนาดกลาง มีความกว้างประมาณ 12 เซนติเมตร ยาวประมาณ 35 เซนติเมตร เขียนด้วยอักษรไทยโบราณ บางฉบับมีอักษรขอมปะปนกันบ้าง (ใช้เมื่อมีการเปลี่ยนรูปแบบงานประพันธ์ในบางครั้ง) ส่วนลักษณะคำประพันธ์ แบ่งเป็นกาพย์ 3 ชนิด คือ กาพย์ยานี 11 กาพย์ฉบัง 16 และกาพย์สุรางคนางค์ 28
มีการตีพิมพ์เผยแพร่ครั้งแรกในสมัยพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2460 โดยใช้ชื่อว่า ตำนานพระบรมธาตุเมืองนครศรีธรรมราชฉบับกลอนสวด

**อ้างอิง**
หมวดหมู่:คติชนไทย
หมวดหมู่:ประวัติศาสตร์ของจังหวัดนครศรีธรรมราช
หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศไทย
กิมฮวยเนี่ยเนี้ย

กิมฮวยเนี่ยเนี้ย  (p=Jīn huā niángniáng แปลตามตัว เจ้าแม่ดอกไม้สีทอง) หรือ กิมฮวยฮูหยิน (p=Jīn huā fūrén 'ท่านผู้หญิงสุวรรณบุปผา') เป็นเทพารักษ์เจ้าแม่ในศาสนาชาวบ้านจีนและลัทธิเต๋า โดยพระนางคือหนึ่งในเทพบรรพชนและได้รับการนิยมบูชาในฐานะเจ้าแม่ผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร 

**ดูเพิ่ม**
 เจ้าคงคา- เทวรูปจีน- ศาลเจ้าจีน- วัดจีน- เจ้าแม่ส่งบุตร- เจ้าแม่เร่งกำเนิด

**อ้างอิง**
หมวดหมู่:เทวีจีน
หมวดหมู่:เซียน
มัสยิดซาฮีร์

หอละหมาดในมัสยิด
มัสยิดซาฮีร์ (Masjid Zahir) เป็นมัสยิดที่อาโลร์เซอตาร์ อำเภอโกตาเซอตาร์ รัฐเกอดะฮ์ ประเทศมาเลเซีย และเป็นมัสยิดประจำรัฐเกอดะฮ์ มัสยิดซาฮีร์เป็นหนึ่งในมัสยิดที่ยิ่งใหญ่และเก่าแก่ที่สุดในประเทศมาเลเซีย โดยสร้างขึ้นใน ค.ศ. 1912 มัสยิดนี้ได้รับเลือกเป็นหนึ่งใน 10 อันดับมัสยิดที่สวยที่สุดในโลก

**ดูเพิ่ม**
 ศาสนาอิสลามในประเทศมาเลเซีย

**อ้างอิง**

**แหล่งข้อมูลอื่น**
  Masjid Zahir, Alor Setar date=2015-02-20 
หมวดหมู่:ศาสนสถานในรัฐเกอดะฮ์
มัสยิดญี่ปุ่น

บัยตุลอะฮัด - มัสยิดญี่ปุ่น (ベイトゥルアハドモスク - 日本のモスク) เรียกสั้น ๆ ว่า มัสยิดญี่ปุ่น เป็นมัสยิดของมุสลิมนิกายอะห์มะดียะฮ์ที่อยู่ในสึชิมะ ชานเมืองนาโงยะ จังหวัดไอจิ โดยเปิดใช้งานในวันที่ 20 พฤศจิกายน ค.ศ. 2015 โดยมีร์ซา มัสรูร อะห์มัด เคาะลีฟะฮ์คนที่ 5 ในชุมชนมุสลิมอะห์มะดียะฮ์ มัสยิดนี้เป็นมัสยิดที่ใหญ่ที่สุดของประเทศ โดยรองรับได้ถึง 500 คน

**อ้างอิง**
ญี่ปุ่น
หมวดหมู่:สิ่งก่อสร้างทางศาสนาในจังหวัดไอจิ
หมวดหมู่:สึชิมะ (จังหวัดไอจิ)
หมวดหมู่:สิ่งก่อสร้างในจังหวัดไอจิ
แม่แบบ:เหตุการณ์ปัจจุบัน/2565 สิงหาคม 16

* การรุกรานยูเครนของรัสเซีย พ.ศ. 2565
** เกิดเหตุระเบิดที่คลังกระสุนทางตอนเหนือของไครเมีย ทำให้ต้องอพยพพลเรือน ผู้สังเกตการณ์ชี้ว่าอาจถูกกองทัพยูเครนโจมตี  (เรดีโอฟรียุโรป/เรดีโอลิเบอร์ตี)- เกิดเหตุรถบัสโดยสารชนกับรถบรรทุกน้ำมันในเมืองจาลัลปูร์ ปีร์วาลา รัฐปัญจาบ ประเทศปากีสถาน มีผู้เสียชีวิต 20 รายและบาดเจ็บอีก 6 ราย  (ซินหัว)- เกิดเหตุรถทดสอบชนกับการจราจรในเมืองร็อยท์ลิงเงิน รัฐบาเดิน-เวือร์ทเทิมแบร์ค ประเทศเยอรมนี มีผู้เสียชีวิต 1 รายและบาดเจ็บอีก 9 ราย  (เอพี)
}
แม่แบบ:เหตุการณ์ปัจจุบัน/2565 สิงหาคม 17

* การรุกรานยูเครนของรัสเซีย พ.ศ. 2565
** รัสเซียยิงขีปนาวุธโจมตีเมืองออแดซาและมือกอลายิวทางตอนใต้ของยูเครน เพื่อตอบโต้เหตุระเบิดที่สถานที่ทางทหารในไครเมีย ซึ่งทางการรัสเซียประนามว่าเป็น "การก่อวินาศกรรม"  (เอ็มเอสเอ็น)
** นายกเทศมนตรีของเมืองคาร์กิวและเจ้าหน้าที่ระดับสูงของกองทัพรายงานว่า รัสเซียยิงขีปนาวุธใส่หอพักในเมือง ทำให้พลเรือนเสียชีวิต 7 ราย และบาดเจ็บอีก 16 ราย  (Ukrainska Pravda)  (เดอะการ์เดียน)- อัตราเงินเฟ้อของสหราชอาณาจักรเพิ่มขึ้นเป็น 10.1% ซึ่งเป็นระดับสูงสุดนับตั้งแต่เดือนกุมภาพันธ์ พ.ศ. 2525 เนื่องจากราคาน้ำมันและอาหารที่สูงขึ้น  (เดอะการ์เดียน)- ยอดผู้เสียชีวิตจากเหตุเพลิงไหม้ที่ท่าเรือซูเปอร์แทงค์ในเมืองมาตันซัส ประเทศคิวบา เมื่อวันที่ 6 สิงหาคม เพิ่มขึ้นเป็น 16 ราย ผู้ตายทั้งหมดเป็นเจ้าหน้าที่ดับเพลิงที่ทำหน้าที่ดับไฟ  (บีบีซี)- อิสราเอลและตุรกีฟื้นฟูความสัมพันธ์ทางการฑูตเต็มรูปแบบเป็นครั้งแรกนับตั้งแต่ พ.ศ. 2561  (Axios)- ตำรวจในกรุงโตเกียว ประเทศญี่ปุ่น จับกุมอดีตสมาชิกคณะกรรมการจัดงานโอลิมปิกฤดูร้อน 2020 หลังจากอัยการกล่าวหาว่าเขารับสินบนและติดสินบน  (รอยเตอร์ส)- ศาลสูงแห่งออสเตรเลียตัดสินว่า กูเกิลไม่รับผิดชอบต่อเนื้อหาที่ทำให้เสื่อมเสียชื่อเสียงภายในไฮเปอร์ลิงก์ซึ่งเป็นส่วนหนึ่งของผลการค้นหา  (Axios)- นักโบราณคดีค้นพบแหล่งหินขนาดใหญ่ที่สุดแห่งหนึ่งในยุโรปในฟาร์มแห่งหนึ่งทางตอนใต้ของสเปน มันมีอายุย้อนหลังไป 7,000 ปีและมีหินยืนมากกว่า 500 ก้อน  (เดอะไทม์)
}
แม่แบบ:เหตุการณ์ปัจจุบัน/2565 สิงหาคม 18

* การรุกรานยูเครนของรัสเซีย พ.ศ. 2565
** มีรายงานการระเบิดที่ศูนย์ปฏิบัติการทางทหารในไครเมียและแคว้นเบลโกรอดของรัสเซีย และเชื่อกันว่ายูเครนเป็นผู้ยิง และยังเกิดการระเบิดและเพลิงไหม้ขนาดใหญ่ที่คลังอาวุธใกล้ทีโมโนโว นอกจากนี้ยังมีรายงานการระเบิดที่สนามบิน Stary Oskol และในเมือง Nova Kakhovka แคว้นแคร์ซอนที่รัสเซียยึดครอง  (ฟอบส์)
** มีรายงานการระเบิดที่ท่าอากาศยานนานาชาติเซวัสโตปอล มีฮาอิล รัซโวจาเยฟ ผู้ว่าการเซวัสโตปอล กล่าวว่าหน่วยป้องกันทางอากาศของรัสเซียได้ยิงโดรนของกองทัพอากาศยูเครนตกใกล้กับสนามบิน  (รอยเตอร์ส)
** ผู้อยู่อาศัยในเคียร์ชและหมู่บ้านใกล้เคียงในไครเมียตะวันออกรายงานการระเบิดหลายครั้ง เจ้าหน้าที่ไครเมียกล่าวว่าการป้องกันทางอากาศถูกเปิดใช้งานใกล้เมือง แต่ "ไม่มีอันตรายต่อเมืองหรือสะพานไครเมีย"  (ยาฮู! นิวส์)- สำนักงานสถิติสหภาพยุโรปยืนยันว่ายูโรโซนรายงานอัตราเงินเฟ้อเดือนกรกฎาคมที่ 8.9% ซึ่งสูงที่สุดในประวัติศาสตร์  (รอยเตอร์ส)- ความสัมพันธ์ไต้หวัน–สหรัฐ
** ซาราห์ เบียนคิ รองผู้แทนการค้าสหรัฐ และจอห์น เติ้ง รัฐมนตรีไต้หวัน ประกาศว่าไต้หวันและสหรัฐจะแสวงหาความสัมพันธ์ทางการค้าที่เป็นทางการระหว่างกัน รวมถึงความร่วมมือด้านการเกษตรและการค้าดิจิทัล การปรับมาตรฐานต่อต้านการทุจริตให้สอดคล้องกัน และจัดการกับ "การบิดเบือนที่สำคัญ" ที่เกิดจากวิสาหกิจที่รัฐเป็นเจ้าของ  (บีบีซีนิวส์)
** หวัง เหวินปิน โฆษกกระทรวงการต่างประเทศจีน กล่าวว่า จีนจะคัดค้านข้อตกลงการค้าใด ๆ กับรัฐบาลไต้หวัน และบอกรัฐบาลสหรัฐ ให้ "หยุดตัดสินผิดพลาด" ในขณะที่ชู จวี๋ยติง โฆษกกระทรวงพาณิชย์ กล่าวว่า จีนจะดำเนินการเพื่อปกป้องผลประโยชน์ของตน  (บลูมเบิร์ก)  (รอยเตอร์ส)
}
ตำบลลุมพลี

ตำบลลุมพลี เป็นตำบลในอำเภอพระนครศรีอยุธยา จังหวัดพระนครศรีอยุธยา

**ประวัติศาสตร์**
ทุ่งลุมพลี เป็นสถานที่ทางประวัติศาสตร์ ชื่อนี้กล่าวถึงหลายครั้งในประวัติศาสตร์อยุธยา ทุ่งลุมพลีเป็นทุ่ง 1 ใน 10 แห่งของอยุธยา มักใช้เป็นที่ปลูกข้าว และในสงครามแต่ละครั้ง มักดัดแปลงเป็นสนามรบเพื่อปกป้องราชธานีจากผู้รุกราน
ในสงครามพระเจ้าตะเบ็งชเวตี้ปี พ.ศ. 2091 ทุ่งลุมพลีใช้เป็นที่ตั้งค่ายหลวงของพระเจ้าตะเบ็งชะเวตี้ ในสงครามครั้งนี้สมเด็จพระสุริโยทัย พระอัครมเหสีของสมเด็จพระมหาจักรพรรดิ สิ้นพระชนม์บนคอช้างระหว่างกระทำยุทธหัตถีกับตะโดธรรมราชาที่ 1หรือพระเจ้าแปรที่ทุ่งมะขามหย่องซึ่งเป็นทุ่งนาที่ติดกับทุ่งภูเขาทองและทุ่งลุมพลี ปัจจุบันทุ่งมะขามหย่องมีอ่างเก็บน้ำภูเขาทอง และทางหลวงแผ่นดินหมายเลข 347 (ปทุมธานี-บางปะหัน) ล้อมรอบ
ในสงครามช้างเผือกปี พ.ศ. 2106 กองกำลังของพระยาพะสิม เจ้าเมืองพะสิม ได้เข้ายึดทุ่งลุมพลีเป็นที่ตั้งทัพ
ต่อมาในสมัยรัตนโกสินทร์ตอนต้น ทุ่งลุมพลียังเป็นชุมชนของเชลยศึกชาวมุสลิมซึ่งต้อนมาจากไทรบุรีและปะลิสทางตอนเหนือของมาเลเซีย

**การแบ่งเขตการปกครอง**
พื้นที่ทั้งหมดของตำบลลุมพลีอยู่ภายใต้การบริหารขององค์การบริหารส่วนตำบลลุมพลี

**การปกครองส่วนท้องถิ่น**
ตำบลลุมพลีแบ่งเป็น 6 หมู่บ้าน

**สถานที่ท่องเที่ยว**
พระบรมราชานุสาวรีย์สมเด็จพระนเรศวรมหาราชและอ่างเก็บน้ำภูเขาทองอยู่ในพื้นที่
มีวัดโบราณหลายแห่งในบริเวณนี้และบริเวณใกล้เคียง ได้แก่ วัดบัว (เนินดิน) วัดดอกไม้ (หายสาบสูญ) วัดจงกลม (วัดร้างที่กรมศิลปากรบูรณะ) วัดพระยาแมน (วัดร้างที่กรมศิลปากรบูรณะ) วัดปราสาท (วัดร้างที่กรมศิลปากรไม่ได้บูรณะ) วัดสี่เหลี่ยม (วัดร้างที่กรมศิลปากรบูรณะ) วัดท่าคลอง (วัดที่ยังมีพระสงฆ์จำพรรษาอยู่) และวัดตูม (วัดที่ยังมีพระสงฆ์จำพรรษาอยู่)

**อ้างอิง**
ลุมพลี
วัดวังกระโจม

วัดวังกระโจม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าช้าง อำเภอเมืองนครนายก จังหวัดนครนายก 
วัดวังกระโจมตั้งวัดเมื่อ พ.ศ. 2453 เดิมเรียกว่า วัดกำแพง เป็นวัดเก่าแก่ที่สร้างมานานกว่า 300–400 ปี ในสมัยพระบาทสมเด็จพระจอมเกล้าเจ้าอยู่หัว เป็นวัดคณะสงฆ์ธรรมยุตวัดแรกของจังหวัดนครนายก โดยมีพระครูพิศาลสมณกิจ เป็นเจ้าอาวาสในช่วงแรก และได้รับการพัฒนาและบูรณะมาตามลำดับ ต่อมาสมเด็จพระมหาสมณเจ้า กรมพระยาวชิรญาณวโรรสเสด็จตรวจเยี่ยมวัดที่จังหวัดนครนายก และได้เปลี่ยนชื่อวัดกำแพงเป็น "วัดวังกระโจม”" เมื่อ พ.ศ. 2459 และใช้ชื่อนี้มาจนถึงปัจจุบัน วัดได้รับพระราชทานวิสุงคามสีมา เมื่อวันที่ 25 สิงหาคม พ.ศ. 2459 ได้รับพระราชทานวิสุงคามสีมาครั้งหลังเมื่อ พ.ศ. 2502
ปูชนียวัตถุที่สำคัญคือ พระพุทธมงคลนายก พระประธานพระอุโบสถ วัดวังกระโจม เป็นพระพุทธรูปศิลปะสุโขทัย ขนาดหน้าตักกว้าง 2.9 เมตร สูงประมาณ 3 เมตร โดยในช่วงบ่ายของวันที่ 24 มิถุนายน พ.ศ. 2508 พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จพระราชดำเนินประกอบพิธีเททองพระพุทธรูป พระราชทานนามว่า "พระพุทธมงคลนายก" ทั้งยังทรงประกอบพิธีเบิกพระเนตร ณ มณฑลพิธีหน้าอุโบสถวัดเทพศิรินทราวาส และทรงมีพระบรมราชานุญาตให้อัญเชิญพระปรมาภิไธยย่อ ภปร. ประดิษฐานที่หน้าบันอุโบสถวัดวังกระโจม

**อ้างอิง**
วังกระโจม
วังกระโจม
วัดเลขธรรมกิตติ์

วัดเลขธรรมกิตติ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครนายก ในตำบลบางอ้อ อำเภอบ้านนา จังหวัดนครนายก มีพื้นที่ 25 ไร่ 2 งาน 74 ตารางวา 
วัดเลขธรรมกิตติ์ มีความหมายว่า "วัดมีเกียรติด้วยธรรมอันจารึกไว้แล้ว" เป็นวัดเก่าแก่ตั้งแต่ปลายสมัยกรุงศรีอยุธยา เดิมมีชื่อว่า วัดบางอ้อนอก ว่ากันว่า พระบาทสมเด็จพระจุลจอมเกล้าเจ้าอยู่หัวได้เคยเสด็จทางชลมารคและขึ้นมาประทับเพื่อเสวยพระกระยาหารที่วัดแห่งนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2413 ได้รับพระราชทานวิสุงคามสีมาเมื่อ พ.ศ. 2511
อุโบสถหลังเก่าสร้างเมื่อ พ.ศ. 2440 โดยเจ้าอาวาสในสมัยนั้น และมีคุณปู่เผือกและคุณย่าลำภูเป็นผู้อุปถัมภ์ในการก่อสร้างอุโบสถหลังนี้ มีสภาพหลงเหลือเพียงผนังบางส่วนและซุ้มประตูอุโบสถที่ถูกปกคลุมด้วยรากและต้นโพธิ์ขนาดใหญ่ ผนังฝั่งหนึ่งหลงเหลือหน้าต่างสองบาน มีรากไม้ขนาดใหญ่เลื้อยคลุมโดยรอบ ด้านในอุโบสถเก่ามีศาลาเล็ก ๆ ประดิษฐานพระพุทธรูป ส่วนอุโบสถหลังใหม่สร้างทดแทนหลังเดิมสร้างขึ้นเมื่อ  พ.ศ. 2508

**อ้างอิง**
เลขธรรมกิตติ์
แม่น้ำจันทบุรี

แม่น้ำจันทบุรี หรือเดิมเรียกว่า แม่น้ำจันทบูร เป็นแม่น้ำสายหลักของจังหวัดจันทบุรี มีต้นกำเนิดจากบริเวณเขาสอยดาวเหนือในเขตอำเภอเขาคิชฌกูฏ ไหลผ่านอำเภอมะขามและอำเภอเมืองจันทบุรีไปลงอ่าวไทยที่ปากน้ำแหลมสิงห์ เขตอำเภอแหลมสิงห์ มีความยาวทั้งสิ้นประมาณ 105 กิโลเมตร มีชื่อเรียกเป็นตอน ๆ ตั้งแต่ต้นน้ำคือคลองตารอง คลองจันทเขลม คลองน้ำขุ่น คลองจันทบุรี และแม่น้ำจันทบุรี มีลำน้ำสาขาที่สำคัญคือคลองตาหลิ่ว คลองตะเคียนทอง คลองฉมัน คลองลี่ และคลองท่าช้าง ตรงปากแม่น้ำมีสะพานตากสินมหาราชหรือสะพานแหลมสิงห์ทอดข้าม เป็นสะพานที่ยาวที่สุดในภาคตะวันออก มีความยาว 1.06 กิโลเมตร
บริเวณริมแม่น้ำจันทบุรีมีชุมชนเก่าแก่ของชาวจีนและชาวญวนที่อพยพมาอยู่ตั้งแต่สมัยที่สมเด็จพระนารายณ์มหาราชโปรดเกล้าฯ ให้ย้ายเมืองจันทบูรจากบ้านหัววังมายังบ้านลุ่ม ปัจจุบันชุมชนริมน้ำจันทบูรเป็นแหล่งท่องเที่ยวเชิงอนุรักษ์ มีที่พักหลากหลายประเภท เช่น โรงแรม เรือนแรม เป็นต้น

**อ้างอิง**
หมวดหมู่:แม่น้ำในจังหวัดจันทบุรี
หมวดหมู่:อำเภอเขาคิชฌกูฏ
หมวดหมู่:อำเภอเมืองจันทบุรี
หมวดหมู่:อำเภอมะขาม
หมวดหมู่:อำเภอแหลมสิงห์
เฟรยา (วอลรัส)

เฟรยา (Freya) เป็นวอลรัสเพศเมียที่ปรากฏตัวตามชายฝั่งของหลายประเทศในยุโรปตะวันตก (เนเธอร์แลนด์ เยอรมนี สหราชอาณาจักร เดนมาร์ก สวีเดน และ นอร์เวย์) ตั้งแต่เดือนตุลาคม ค.ศ. 2021 จนกระทั่งถูกการุณยฆาตในวันที่ 14 สิงหาคม ค.ศ. 2022 ด้วยเป็นการพบเห็นที่หาได้ยากในพื้นที่ที่เฟรยาปรากฏตัว จึงเป็นที่สนใจของผู้ที่ชื่นชอบสัตว์ป่าและประชาชนทั่วไป ในฤดูร้อนปี ค.ศ. 2022 หลังจากเฟรยาขึ้นมาอาบแดดและจมเรือในออสโลฟยอร์ด ได้ถูกยิงตายเนื่องจากมีความกังวลเกี่ยวกับความปลอดภัยของประชาชน เฟรยามีน้ำหนักประมาณ lb การตัดสินใจฆ่าเฟรยาเป็นที่วิพากษ์วิจารณ์จากผู้เชี่ยวชาญด้านสัตว์ป่าหลายคน

**ชื่อ**
เฟรยาได้รับชื่อเล่นตามชื่อของเฟร็วยา เทพธิดาแห่งความรักและความงามของชาวนอร์ส

**อ้างอิง**

**แหล่งข้อมูลอื่น**
  'Freya' the walrus stirs up a Norwegian town date=2022-08-14  วิดีโอเกี่ยวกับเฟรยาโดยดอยช์ เวเลย์
หมวดหมู่:ประเทศนอร์เวย์ในปี พ.ศ. 2565
พระเมธีวัชรบัณฑิต (หรรษา ธมฺมหาโส)

ศาสตราจารย์ ดร. พระเมธีวัชรบัณฑิต (หรรษา ธมฺมหาโส) ป.ธ.6 เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ  เป็นเจ้าอาวาสวัดใหม่ (ยายแป้น) กรุงเทพมหานคร และมีตำแหน่งในสถาบันการศึกษาเป็น ผู้รักษาการในตำแหน่งผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย

**ชาตภูมิ**
 พระเมธีวัชรบัณฑิต (หรรษา ธมฺมหาโส) ป.ธ.6 ป.ธ.6,ศ.,ดร. นามเดิมชื่อ หรรษา นามสกุล นิธิบุณยากร เกิดเมื่อวันที่15 เดือนมิถุนายน พ.ศ. 2515 ณ บ้านเลขที่ 26/1 หมู่ 5 บ้านท่าคอยนาง ตำบลสวาย อำเภอปรางค์กู่ จังหวัดศรีสะเกษ

**การศึกษา/วิทยฐานะ**
 เปรียญธรรม 6 ประโยค สำนักงานแม่กองบาลีสนามหลวง- นักธรรมชั้นเอก สำนักงานแม่กองธรรมสนามหลวง- พ.ศ. 2541 ปริญญาตรี พุทธศาสตรบัณฑิต สาขาวิชาปรัชญา มหาวิทยาลัยมหาจุฬาลงกรณราชวิทยาลัย- พ.ศ. 2544 ปริญญาโท ศิลปศาสตรมหาบัณฑิต สาขาวิชาพุทธศาสนศึกษา มหาวิทยาลัยธรรมศาสตร์- พ.ศ. 2548 ปริญญาเอก พุทธศาสตรดุษฎีบัณฑิต สาขาวิชาพระพุทธศาสนา มหาวิทยาลัยมหาจุฬาลงกรณราชวิทยาลัย

**งานปกครองบริหารกิจการคณะสงฆ์**
 พ.ศ. 2542 ได้รับการแต่งตั้งจากเจ้าอาวาส ให้ดำรงตำแหน่งเป็น เลขานุการวัดใหม่ (ยายแป้น) กรุงเทพมหานคร- พ.ศ. 2544 ได้รับการแต่งตั้งให้ดำรงตำแหน่งทางพระสังฆาธิการเป็น ผู้ช่วยเจ้าอาวาสวัดใหม่ (ยายแป้น) กรุงเทพมหานคร- พ.ศ. 2565 ได้รับการแต่งตั้งให้ดำรงตำแหน่งเป็น ผู้รักษาการแทนเจ้าอาวาสวัดใหม่ (ยายแป้น) กรุงเทพมหานคร- พ.ศ. 2566 ได้รับการแต่งตั้งให้ดำรงตำแหน่งทางพระสังฆาธิการเป็น เจ้าอาวาส ประเภทวัดราษฎร์ วัดใหม่ (ยายแป้น) กรุงเทพมหานคร

**งานด้านการศึกษา**
 เป็นผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย- เป็นอาจารย์ประจำ หลักสูตรสาขาวิชาสันติศึกษา มหาวิทยาลัยมหาจุฬาลงกรณราชวิทยาลัย- เป็นเจ้าสำนักศาสนศึกษา (พระปริยัติธรรมแผนก นักธรรม-บาลี,ธรรมศึกษา-บาลีศึกษา) วัดใหม่ (ยายแป้น) กรุงเทพมหานคร

**งานด้านสาธารณูปการ**
 บูรณะปฏิสังขร อุโบสถ ศาลาการเปรียญ กุฏิสงฆ์  ที่ชำรุดทรุดโทรม

**รางวัลเกียรติคุณ**
 ประกาศเกียรติคุณศิษย์เก่าดีเด่น มหาวิทยาลัยมหาจุฬาลงกรณราชวิทยาลัย- เข็มประกาศเกียรติคุณของสถาบันพระปกเกล้า- รางวัลผู้ทำคุณประโยชน์แก่พระพุทธศาสนา (เสาเสมาธรรมจักร) กรมการศาสนา กระทรวงวัฒนธรรม- รางวัลลูกดีเด่นแห่งชาติ ผู้มีความกตัญญูกตเวทีอย่างสูง วันแม่แห่งชาติ ประจำปี 2557- รางวัลเชิดชูเกียรติ “คนดีศรีสะเกษ” ประจำปี 2563

**สมณศักดิ์,พัดยศ**
 พ.ศ.- รับพระราชทานทรงตั้งเปรียญธรรม 6 ประโยค มีสมณศักดิ์พัดยศทางวิชาการเปรียญธรรม ที่ พระมหาหรรษา ธมฺมหาโส
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร- พ.ศ. 2565 ได้รับแต่งตั้งจาก พระเดชพระคุณพระพรหมโมลี (สุชาติ ธมฺมรตโน) ผู้รักษาการแทนเจ้าอาวาสพระอารามหลวง วัดปากน้ำ ภาษีเจริญ กรุงเทพมหานคร ให้ดำรงตำแหน่งสมณศักดิ์พัดยศ ฐานานุกรม ในพระราชาคณะชั้นธรรม ท่านเจ้าคุณพระธรรมวัชรบัณฑิต (สมจินต์ สมฺมาปญฺโญ) ผู้ช่วยเจ้าอาวาสพระอารามหลวงวัดปากน้ำ ภาษีเจริญ กรุงเทพมหานคร ฐานานุศักดิ์ในราชทินนามที่ พระครูปลัดปัญญาวรวัฒน์- พ.ศ. 2566 มีพระบรมราชโองการพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่ พระเมธีวัชรบัณฑิต,(สป.)(28 มิถุนายน พ.ศ. 2566)

**อ้างอิง**
หมวดหมู่:ภิกษุจากจังหวัดศรีสะเกษ
หมวดหมู่:ฐานานุกรม
หมวดหมู่:ภิกษุในสังกัดคณะสงฆ์มหานิกาย
หมวดหมู่:บุคคลจากอำเภอปรางค์กู่
บ่มีวันจาก

บ่มีวันจาก (ບໍ່ມີວັນຈາກ; The Long Walk) เป็นภาพยนตร์ดรามาลาวที่กำกับโดยแมตตี โด ภาพยนตร์ฉายรอบปฐมทัศน์ที่เทศกาลภาพยนตร์นานาชาติเวนิส ครั้งที่ 76 และเทศกาลภาพยนตร์นานาชาติโทรอนโต 2019

**นักแสดง**
 ยานนะวุดทิ จันทะลังสี- วิลุนา เพ็ดมะนี- ปอ สีลัดสา- นุดนะพา ส้อยดาลา- จันสะหมอน อินอุดม- แบรนดอน ฮาชิโมโตะ

**อ้างอิง**

**แหล่งข้อมูลอื่น**
หมวดหมู่:ภาพยนตร์ลาว
หมวดหมู่:ภาพยนตร์ลาวที่ออกฉายในปี พ.ศ. 2562